Donker naweek lê voor | Maroela Media
Fase 4-beurtkrag sal Vrydag vanaf 14:00 tot Saterdag 05:00 geïmplementeer word, waarna fase 2 tot Maandagoggend sal geld. Dit volg nadat fase 2-beurtkrag aanvanklik Vrydagmiddag ingestel is.
Eskom sê die kragnetwerk verkeer onder groot druk nadat drie opwekkingseenhede by die Kendal-kragstasie en eenhede by die Tutuka- en Matimba-stasie uitgeskop het. Maroela Media het ook vroeër berig daar is probleme met die steenkooltoevoer na die Kendal-kragstasie.
Die herstel van die opwekkingseenhede by die Lethabo- en Majuba-kragstasie is boonop vertraag.
Sowat 17 437 MW is tans op beplande instandhouding terwyl 4 361 MW kapasiteit weens tegniese probleme nie beskikbaar is nie.
"Ons herinner verbruikers daaraan dat beurtkrag die laaste uitweg is om die bestendigheid van die stelsel te handhaaf, ongeag watter fase ingestel word," het Eskom gesê.
Wat 'n Skande! Mense moet ly oor jul onbevoegde kaders wat nie beskik oor die vaardighede wat vereis word om die krag aan te hou nie!
Eskom se einde is hier… nie 'n manier hoe hulle dié kadervrot nes weer regkry nie.
En nogtans word daar vir die ANC gestem na alles.
Dalk nie net herstelwerk wat vertraag is nie. Daar is werk te doen by Megawatt Park ook.
Die land en ESKOM is so in hulle glorie.Dat maak nie saak watter party gewen het nie hulle dit nooit Sal regkry nie.Totale anargie lê voor die deur sorg dat jy en jou gesin dit kan oorleef.Sien in elkgeval hulle skakel nou oor na fase 4 van twee uur af.Hulle waarsku dat SA te min diesel het vir die opwekkers.So maak maar reg vir nog n paar fases